Karaportti 2
**Leppävaaran lukio** on espoolainen lukio, joka toimii tällä hetkellä Nokia Campuksella Karamalmilla, osoitteessa Karaportti 2. Samassa kiinteistössä lukion kanssa toimii myös Metropolia Ammattikorkeakoulu.  Leppävaaran lukion rehtorina toimii Ismo-Olav Kjäldman. Lukiossa toimii sekä yleislinja että urheilulinja.

| Keskiarvorajat |
| --- |
| Vuosi | KA-raja(lukio) | Pisteraja(urheilulinja) | Aloitus-paikat |
| 2013–2014 | Nousua 7,75 | Laskua 12,41 | Muuttumaton 110 |
| 2014–2015 | Laskua 7,67 | Nousua 12,81 | Muuttumaton 110 |
| 2015–2016 | Muuttumaton 7,67 | Nousua 13,29 | Laskua 109 |
| 2016–2017 | Nousua 7,83 | Laskua 12,41 | Nousua 116 |
| 2017–2018 | Muuttumaton 7,83 | Laskua 12,35 | Nousua 120 |
| 2018–2019 | Laskua 7,75 | Laskua 12,03 | Muuttumaton 120 |
| 2019–2020 | Muuttumaton 7,75 | Nousua 12,34 | Muuttumaton 120 |
| 2020–2021 | Nousua 8,00 | Nousua 12,88 | Nousua 123 |
| 2021–2022 | Nousua 8,17 | Muuttumaton 12,88 | Nousua 160 |
| 2022–2023 | Laskua 8,08 | Nousua 13,07 | Muuttumaton 160 |
| 2023-2024 | 8,00 | 12,16 | 220 |

Historia
--------

Leppävaaran lukion entinen rakennus.
Toukokuussa 1955 valtioneuvosto oikeutti Leppävaaran yhteiskoulun kannatusyhdistyksen perustamaan paikkakunnalle oppikoulun. Samana kesänä rakennettiin koulutalo, joka sijaitsi Lintuvaarantien ja Harakantien risteyksessä. Koulussa aloitti 80 oppilasta 1.9.1955. Päiviö Alaranta valittiin koulun rehtoriksi 1957. *lähde?*

Vuonna 1958 koulu sai lahjoituksena Leppävaaran kartanon isännältä Kaarlo af Heurlinilta tontin, jolle rakennettiin uudet ja ajanmukaiset koulutilat. Rakennuksen vihki käyttöön piispa Martti Simojoki 22.11.1959. Seuraavana vuonna yhteiskoulu sai luvan perustaa lukion. Ensimmäiset 14 ylioppilasta valmistuivat 1963. Yhteiskoulun ylläpito siirtyi kannatusyhdistykseltä Espoon kaupungille vuonna 1972. Peruskoulun tulon myötä yhteiskoulu jakautui Leppävaaran lukioksi ja Leppävaaran kouluksi. *lähde?*

Vuonna 1987 Päiviö Alaranta siirtyi eläkkeelle ja Leppävaaran lukion uudeksi rehtoriksi valittiin Seppo Sipilä. Lukion saneeraus toteuttiin kolmessa vaiheessa 1995–1997. Vuonna 2003 Leppävaaran lukio liittyi Pääkaupunkiseudun urheiluakatemiaan. Seppo Sipilän jäätyä eläkkeelle hänen seuraajakseen valittiin nykyinen rehtori Ismo-Olav Kjäldman. *lähde?*

Yleislinja
----------

Lukiossa toimii urheilulinjan lisäksi yleislinja. Yleislinjalle haetaan yhteishaussa päättötodistuksen keskiarvolla.

Urheilulinja
------------

Urheilulinjan harjoitukset.Leppävaaran lukiossa on urheilulinja, jonne voi hakea joukkuelajin tai yksilölajin edustajana. Sisäänpääsyyn vaikuttavat lukuaineiden keskiarvo (vähintään 7,0), liikunnan arvosana ja lajiliittojen urheilijapisteet. Urheilulinjan opiskelijavalinnassa käytetään valtakunnallista urheiluoppilaitospisteytystä. Lukion lähistöllä on useita urheilupaikkoja, kuten Leppävaaran liikuntahalli, urheilupuisto, uimahalli ja jäähalli.

Lähteet
-------

1. ↑  Leppävaaran Lukio - Etusivu *leppavaaranlukio.fi*. Viitattu 29.1.2018.
2. ↑  Karaportti 2 - Metropolia Ammattikorkeakoulu *www.metropolia.fi*. Viitattu 12.1.2020.
3. ↑  Leppävaaran lukio *Espoon kaupungin sivut*.  Arkistoitu 13.6.2015. Viitattu 4.1.2015.
4. 1 2 3 4  espoo.fi *espoo.fi*. Viitattu 14.2.2018.
5. 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30  Espoon lukioiden yhteishaun tulokset (.xlsx) Espoon kaupunki. Viitattu 2.9.2022.
6. ↑  Leppävaaran lukio *leppavaaranlukio.fi*. Viitattu 16.5.2018.
7. Lukioiden keskiarvot ja pisteet vuosina 2010-2013 (PDF) (Sivu 4) Vantaan kaupunki.  Arkistoitu 20.8.2014. Viitattu 8.2.2015.

Aiheesta muualla
----------------

* Leppävaaran lukion verkkosivut